Edvardas Žakaris

Edvardas Žakaris (g. 1952 m. gegužės 25 d. Pagėgiuose, Klaipėdos sritis) – ekonomistas, Lietuvos ir Šiaulių miesto savivaldybės politinis bei visuomenės veikėjas.

 Biografija 
1971 m. baigė Kelmės 1-ą vidurinę mokyklą, 1985 m. Lietuvos žemės ūkio akademiją, inžinierius ekonomistas organizatorius, 1988 m. Šiaulių pedagoginį institutą, tiflopedagogas.

1973–1974 m. Kelmės 1-os vidurinės mokyklos mokytojas. 1982–1984 m. Vilniaus vaisių ir daržovių susivienijimo darbininkas. 1984–1989 m. Lietuvos aklųjų ir silpnaregių sąjungos Kelmės rajono organizacijos pirmininkas. 1989–1992 m. LASS Šiaulių įmonės, viešosios įstaigos „Aksida“ direktoriaus pavaduotojas, 1992–2004 m. ir nuo 2017 m. direktoriushttp://www.skrastas.lt/?data=2017-03-01&rub=1065924810&id=1488300638.

2004–2016 m. Seimo narys.

1987–1990 m. Kelmės rajono, 1990–1995 m. Šiaulių miesto tarybos deputatas, 2000–2004 m., 2007 m. (mandato atsisakė), 2011 m. (mandato atsisakė) ir nuo 2019 m. Šiaulių miesto savivaldybės tarybos narys.2011 m. Lietuvos savivaldybių tarybų rinkimai 2002–2003 m. valdybos narys, 2004 m. Kultūros, švietimo ir sporto komiteto pirmininkas.

Nuo 1999 m. Lietuvos socialdemokratų partijos narys, 2000–2001 m. LSDP Šiaulių skyriaus pirmininkas, 2001–2010 m. skyriaus pirmininko pavaduotojas, LSDP tarybos narys, 2010–2019 m. skyriaus pirmininkas.

LASS tarybos narys, Lietuvos neįgalių žmonių įmonių asociacijos pirmininkas, Lietuvos socialinių įmonių asociacijos tarybos narys.http://www.vrk.lt/rinkimai/400_lt/Kandidatai/Kandidatas22482/Kandidato22482Anketa.html 

Žmona Jolanta, vaikai Vaidas, Donatas, Lukas, Ignas, Urtė.

 Šaltiniai 

Kategorija:Šiaulių politikai
Kategorija:Kelmės politikai
Kategorija:Lietuvos tiflopedagogai
Kategorija:Silpnaregiai ir neregiai
Kategorija:Seimo nariai